**22-րդ շաբաթ**

**Ամսաթիվ՝ —————————**

**Կրթական հարթակ՝ 6-րդ**

**ՈՒսուցիչ՝** —————————————————

**Դասագիրք՝ «Մայրենի 5», Դավիթ Գյուրջինյան**

**Նախորդ դասի կրկնություն**

**Բառագիտություն**

**Վերհիշել հետևյալ բառերի նշանակությունները՝**

* + - * *պանդուխտ ——————————————*
      * *խորհրդավոր ——————————————*
      * *խրատ ——————————————*
      * *ջրհոր ——————————————*
      * *երդիկ ——————————————*

**Վերհիշել հետևյալ բառերի հոմանիշները՝**

* + - * *հատակ ——————————————*
      * *սուզվել ——————————————*
      * *հագենալ ——————————————*
      * *հանկարծ ——————————————*
      * *նախքան ——————————————*

**Վերհիշել հետևյալ բառերի հականիշները՝**

* + - * *ծույլ ——————————————*
      * *իմաստուն ——————————————*
      * *օգտակար ——————————————*
      * *երկար ——————————————*
      * *վշտանալ ——————————————*

**Նոր դաս**

1. **Աշխատանքային տետրում արտագրիր և սովորիր հետ հետևյալ բառերի բացատրությունները․**
   * + - *Թուխ - մուգ*
       - *Արհամարհել – վերևից նայել, վատ վերաբերել*
       - *Ցնցոտի – հնամաշ, պատռված հագուստ*
       - *Սաղարթ – ծառի տերևներն ամբողջությամբ*
       - *Անարգել – վիրավորել, անպատվել։*
2. **Աշխատանքային տետրում արտագրիր և սովորիր հետևյալ բառերի հոմանիշները․**
   * + - *Ալ - կարմիր*
       - *Գոռոզ - հպարտ*
       - *Կշտամբել – մեղադրել, հանդիմանել*
       - *Եսամոլ – եսասեր, եսապաշտ*
       - *Ամուր – պինդ, ուժեղ*
3. **Աշխատանքային տետրում արտագրիր և սովորիր հետ հետևյալ բառերի հականիշները․**
   * + - *Քնքուշ – կոպիտ*
       - *Կեղտոտ – մաքուր*
       - *Բարկություն – ուրախություն*
       - *Ուղիղ – ծուռ*
       - *Կորել – գտնվել։*

***Քերականություն-****Բաղաձայնների ուղղագրությունն ու ուղղախոսությունը Վ-Ֆ /էջ 94/։*

* *Վ-ի և Ֆ-ի գրությունն ու արտասանությունը հիմնականում համապատասխանում են։ Օրինակ՝ վահան, զինվոր, նավաստի և այլն։*
* *Ֆ է արտասանվում, բայց Վ է գրվում հետևյալ դեպքերում՝ ավտո, հարավ, նավթ բառերում։*

*Բաղաձայնների ուղղագրությունն ու ուղղախոսությունը Ր-Ռ /էջ 98/։*

* *Հայերենում Ր-ով սկսվող երկու բառ ունենք՝ րոպե և Րաֆֆի։*
* *Մնացած բառերը Ռ-ով են գրվում։ Օրինակ՝ ռումբ, ռադիո, ռազմական և այլն։*
* *Բառամիջում երբ լսում ենք Ր, գրում ենք Ր։ Օրինակ՝ արագ, բարերար, կարագ և այլն։*
* *Բացառություն է կազմում ինտերնետ բառը, որտեղ գրվում է Ր, սակայն Ռ է արտասանվում։*
* *Բառամիջում Ռ լսելիս գրում ենք Ռ։ Օրինակ՝ պառկել, թռչել, ճանկռել և այլն։*
* *Ռ-ով վերջացով արմատի կրկնությամբ բառերում առաջին Ռ-ն փոխվում է Ր-ի։ Օրինակ՝ բարբառ, կարկառել, մրմուռ, սարսուռ։*
* *Եթե արմատի կրկնությամբ բառերը ձայն են ցույց տալիս, արմառը մնում է անփոփոխ, այսինքն գրվում է Ռ։ Օրինակ՝ գոռգոռալ, հռհռալ, կռկռալ, ճռճռալ։*
* *Բացառություն է կազմում հետևյալ բառերի գրությունը՝ վառվռուն, թռվռալ։*

**Պատասխանել հետևյալ հարցերին՝**

* Որո՞նք են ***Վ-Ֆ*** և ***Ր-Ռ*** բաղաձայնների ուղղագրության և ուղղախոսության առանձնահատկությունները։

**Հանձնարարություններ - Կատարել էջ 95-ի վարժություն 1 և էջ 99 վարժություն 1։**

***Մշակույթ - Հայ մանրանկարչություն***

Հայկական ձեռագրերը արժեքավոր են նաև իրենց նկարազարդման՝ մանրանկարչության շնորհիվ։ Մանրանկարչությունը, որպես կերպարվեստի բնագավառ, հայտնի է եղել հնագույն ժամանակներից, սակայն վերելք է ապրել Քրիստոնեության տարածումից հետո։

Թեև մանրանկարչությունն անբաժան է ձեռագիր գրքից, սակայն ժամանակի ընթացքում այն  ինքնուրույն զարգացում է ապրել և դարձել է ազգային արվեստի մի ինքնատիպ ճյուղ։

 Հայկական մանրանկարչությունը աչքի է ընկնում  պատկերներում առկա դեմքերի արևելյան տիպով, տեղական տարազով, հայկական մշակույթին բնորոշ զարդարվեստով։ Հայերեն ձեռագրերում ամենից շատ քրիստոնեական թեմաներով պատկերազարդվել են Ավետարանները, ապա՝ Աստվածաշունչ գրքերը, կրոնական-ծիսական մյուս մատյանները։ Բավական տարածված էր նաև պատվիրատուների դիմապատկերների ստեղծումը: Նկարազարդումների կարելի է հանդիպել նաև պատմագրքերում:  
   Հայ մանրանկարչության առայժմ հայտնի հնագույն նմուշներից է «Էջմիածնի Ավետարանի» վերջում կցված երկու թերթերի չորս մանրանկարներն են /VI դար/ :

IX-X դարերում արդեն մանրանկարչությունը Հայաստանում բավական բարձր մակարդակ ուներ: Իսկ XI դարից, որը Բագրատունյաց վերելքի շրջանն էր մենք ունենք ավելի մեծ թվով նկարազարդ ձեռագրեր: Դրանց մեջ հատկապես նշանավոր է «Մուղնու» ավետարանը,

Հայ մանրանկարչության առավելագույն վերելքի ժամանակաշրջան է համարվում 13-րդ դարը, մասնավորապես Կիլիկյան մանրանկարչությունը: Այն աչքի է ընկնում պատկերների ընդհանուր ճոխությամբ, ոսկու առատ օգտագործմամբ, ինչը պայմանանվորված էր մասամբ ձեռագրերի պատվիրատուների ֆինանսական հնարավորություններով: Ձեռագրերը ստեղծվել և տարածում են ունեցել հիմնականում թագավորական ընտանիքներում, ազնվականության և բարձրաստիճան հոգևորականության միջավայրում:

**Հարցեր և առաջադրանքներ։**

* Ի՞նչ է մանրանկարչությունը։
* Ինչպե՞ս է զարգացել հայ մանրանկարչությունը։
* Ի՞նչ հատկանիշներ ունեն հայ մանրանկարչական արվեստի նմուշները։
* Ինչու՞ էին կիլիկյան մանրանկարչական օրինակներն ավելի հարուստ ոսկով և թանկարժեք քարերով։
* Քո կարծիքով որտե՞ղ են պահվում հայ մանրանկարչության լավագույն օրինակները։

**Տնային հանձնարարություններ**

**Գրականություն - *Օսկար Ուայլդ «Աստղամանուկը» /էջ 95/ մաս 1-ին***

* Վարժ կարդա հեքիաթը և քո բառերով վերարտադրիր այն։
* Նկարագրիր հեքիաթի հերոսներին, ինչպիսի՞ն են նրանք։
* Ո՞վ է հեքիաթի գլխավոր հերոսը։ Երեք ածական բառերով նկարագրիր նրան։
* Քո կարծիքով ո՞րն է ավելի կարևոր, արտաքին գեղեցկությունը, թե՞ ներքին։
* Ո՞ր հատկանիշներն ես ամենից շատ գնահատում մարդկանց մեջ և ինչու՞։

**Քերականություն և բառագիտություն**

* **Բաղաձայնների ուղղագրությունը և ուղղախոսությունը – *Վ-Ֆ*(էջ 94)** և ***Ր-Ռ*** **(էջ 98)**

Սովորել աշխատանքային փաթեթում ներառված՝ ***Վ-Ֆ*** և ***Ր-Ռ*** բաղաձայնների ուղղագրությանը նվիրված դասանյութը, կարողանալ բացատրել և բերել օրինակներ։

* Կատարել աշխատանքային փաթեթի հանձնարարությունները։

**Մշակույթ – *Հայ մանրանկարչություն***

Սահուն կարդալ աշխատանքային փաթեթում ներառված դասանյութերը, ներկայացնել սեփական խոսքերով և պատասխանել նյութի վերաբերյալ հարցերին։